คําสั่งกรมบังคับคดี

ที่ 93/2554

เรื่อง การปฏิบัติงานกรณีทรัพย์สินที่ยึดไว้สูญหาย หรือถูกรื้อถอน

---------------------------

          เพื่อให้การปฏิบัติหน้าที่ของเจ้าพนักงานบังคับคดีเกี่ยวกับการยึดทรัพย์สินเป็นไป ด้วยความเรียบร้อย เหมาะสมที่มีประสิทธิภาพ และเป็นไปในแนวทางเดียวกัน อาศัยอํานาจตามความใน มาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติ ระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้


ข้อ ๑ กรณีทรัพย์สินที่เจ้าพนักงานบังคับคดีได้ยึดไว้สูญหาย ถูกรื้อถอน หรือเสียหาย ทั้งหมด หรือแต่เพียงบางส่วน โดยไม่ทราบว่าเป็นการกระทําผิดของบุคคลใด ให้เจ้าพนักงานบังคับคดีดําเนินการตาม ระเบียบกระทรวงยุติธรรมว่าด้วยการบังคับคดีของเจ้าพนักงานบังคับคดี พ.ศ. 2522 ข้อ 64 และคําสั่ง กรมบังคับคดีที่ 452/2548 ข้อ 8


ข้อ ๒ สอบถามความประสงค์ของโจทก์หรือผู้แทนโจทก์ เกี่ยวกับทรัพย์สินที่ยึดส่วนที่เหลืออยู่ หากโจทก์แสดงความประสงค์ 

          2.1. ดําเนินการบังคับคดีต่อไปในทรัพย์สินที่ยึดส่วนที่เหลือ ให้เจ้าพนักงานบังคับคดีดําเนินการต่อไป 

          2.2 ขอถอนการยึดทรัพย์สินที่สูญหาย หรือถูกรื้อถอน นั้น ให้เจ้าพนักงานบังคับคดี เรียกเก็บค่าธรรมเนียมยึดทรัพย์สินไม่ใช่ตัวเงินและไม่มีการขายหรือจําหน่าย ท้ายตาราง 5 แห่งประมวล กฎหมายวิธีพิจารณาความแพ่ง ทุกกรณี และไม่อาจใช้ดุลพินิจไม่เรียกเก็บค่าธรรมเนียมฯ ดังกล่าวได้


ข้อ ๓ การดําเนินการกับทรัพย์สินที่ยึดไว้ส่วนที่เหลือ ให้เจ้าพนักงานบังคับคดีทําการบังคับคดี ต่อไปโดยไม่ต้องรอให้ทรัพย์สินที่สูญหาย หรือถูกรื้อถอน แล้วแต่กรณี กลับคืนมาก่อน


ข้อ ๔ หากเจ้าพนักงานบังคับคดีพิจารณาจากสภาพทรัพย์สินที่ยึดส่วนเหลือแล้ว มีความจําเป็น ที่จะต้องประเมินราคาใหม่ในทรัพย์สินดังกล่าว เช่น 

          - สิ่งปลูกสร้างถูกรื้อถอน หรือเสียหาย แต่เพียงบางส่วน

          - ทรัพย์สินที่สูญหายเป็นอุปกรณ์ของทรัพย์ที่ยึด

          - ทรัพย์สินที่สูญหายเป็นส่วนควบของทรัพย์ที่ยึด

          - กรณีที่ไม่อาจแยกราคาประเมินที่ดิน และราคาสิ่งปลูกสร้างได้ แม้เจ้าพนักงานบังคับคดี จะได้ประเมินราคาไว้อยู่ก่อนแล้วขณะทําการยึด

          - ที่ดินมีราคาสูงขึ้นโดยโจทก์หรือผู้แทนโจทก์ แถลงขอให้ประเมินราคาใหม่ตามหลักเกณฑ์ของกรมบังคับคดี

ให้เจ้าพนักงานบังคับคดีทําการประเมินราคาและแจ้งราคาประเมินใหม่ให้ผู้มีส่วนเสียทราบก่อนท้าการขายทอดตลาด


ข้อ ๕ กรณีทรัพย์สูญหายไม่ใช่เกิดจากการกระทําความผิดอาญา อาทิ เช่น เกิดจาก เหตุสุดวิสัย หรือเกิดจากการกระทําของบุคคลภายนอก (คําสั่งเจ้าพนักงานท้องถิ่นให้รื้อถอน) หรือเกิด จากจําเลยเป็นผู้กระทําเอง เช่น ต่อเติม ซ่อมแซม ทุบสร้างใหม่ให้ดีขึ้น ให้เจ้าพนักงานบังคับคดีไปดําเนินการ จดแจ้งรายงานเจ้าหน้าที่พร้อมประเมินทรัพย์ใหม่ให้เป็นไปตามสภาพความเป็นจริง เพื่อใช้เป็นหลักฐาน ในการคํานวณราคาค่าธรรมเนียมตามตาราง 5 แห่งประมวลกฎหมายวิธีพิจารณาความแพ่ง และให้แจ้ง ราคาประเมินใหม่ให้ผู้มีส่วนได้เสียทราบก่อนทําการขาย


ข้อ ๖ หากทรัพย์สินที่สูญหาย หรือถูกรื้อถอนสามารถเรียกกลับคืนมาได้ ให้เจ้าพนักงาน บังคับคดีทําการขายทอดตลาดทรัพย์สินนั้นต่อไปจนเสร็จสิ้น


ข้อ ๗ การปลดเผาสํานวนที่ทรัพย์สินสูญหาย ให้คงถือเป็นสํานวนที่ต้องดําเนินการต่อไป จนกว่าจะได้ทรัพย์สินคืนและหาผู้กระทําความผิดมาลงโทษได้ ภายในกําหนดอายุความตามมาตรา 95 แห่งประมวลกฎหมายอาญา การบังคับคดีย่อมเป็นอันสิ้นสุดลงตามอายุความในทางอาญา เจ้าพนักงานบังคับคดี จึงจะปลดเผาจํานวนดังกล่าวได้

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                         สั่ง ณ วันที่ 8 มีนาคม พ.ศ. 2554

 

                                                                                        (ลงชื่อ) วิศิษฎ์ วิศิษฏ์สรอรรถ

                                                                                         (นายวิศิษฏ์ วิศิษฏ์สรอรรถ)

                                                                                             อธิบดีกรมบังคับคดี